Annie (Rose Byrne) er kørt træt i sit kedelige parforhold med Duncan (Chris O’ Dowd), der er kæmpefan af indie-musikeren Tucker Crowe (Ethan Hawke). Da en akustisk demoversion af Tuckers 25 år gamle hit LP pludselig dukker op i posten, bliver det startskuddet til et møde med den på én gang tiltrækkende og flyvske kunstner, et møde, der ændrer livet for alle parter. ” Bare Juliet” er baseret på romanen af Nick Hornby, der har lavet forlæg til flere succesfulde film bl. a. About a Boy og High Fidelity. Kilde: Scanbox Mød Ron Stallworth, det nyeste medlem af Ku Klux Klan i Colorado Springs. Mød Ron Stallworth, opdager ved Colorado Springs Police Department… den første afroamerikanske opdager ved Colorado Springs Police Department. Et tilfældigt nedslag på en avisannonce bringer Ron i kontakt med den racistiske organisation, som tager hans udgydelser om hvid overlegenhed over for sorte, asiater, jøder, homoer med videre for gode varer. Undervejs får Ron endog etableret et nært forhold til klanens Grand Wizard, David Duke, gennem en intensiv korrespondance og telefonsamtaler. Det er sværere med de personlige møder, men Ron får kollegaen Flip Zimmerman til at stille op, og sammen lykkes det dem i slutningen af 70’ erne at infiltrere den racistiske organisation, som ellers på det tidspunkt forsøger at få et mere renskuret image, så de kan gøre Amerika stort igen. Spike Lee sætter tænderne i den sande historie om Ron Stallworth, som trods sin hudfarve blev medlem af Ku Klux Klan (og som den dag i dag bærer medlemskort til KKK). Hvis ikke det var sandt, ville det have været en vittighed, og netop denne spænding mellem det komiske og det dramatiske er filmens spillerum. I hovedrollen ses John David Washington, der debuterede som 6-årig i Spike Lees” Malcolm X”, mens Topher Grace spiller David Duke og Adam Driver politikollegaen Flip. Også skuespilleren og borgerretsaktivisten Harry Bellafonte har en lille rolle. kilde: UIP Længde: 2: 15 Instruktør: Spike Lee